
          ROMÂNIA 

JUDEŢUL CONSTANŢA

ORAŞUL TECHIRGHIOL

Anexă la Raportul de specialitate nr. _________ / _____________
ACORD  DE  PARTENERIAT  PENTRU  REALIZAREA  
„Programului local de sprijin educaţional”
Părţile:

ORAŞ TECHIRGHIOL, cu sediul în orașul Techirghiol, str. Dr. Victor Climescu, nr. 24, judeţul Constanţa, având CIF 4300540, reprezentată de domnul Iulian – Constantin Soceanu, în calitate de Primar, prin Direcţia de Asistenţă Socială, reprezentată prin doamna Director - Indiran Logofătu, numit în continuare Primăria,

şi

PAROHIA „__________________” cu sediul în oraşul Techirghiol, str. _____________, nr. ________, jud. Constanţa, având CIF ___________, reprezentată prin preot paroh ______________, numită în continuare Parohia,

de comun acord și în conformitate cu prevederile legale în vigoare, respectiv: 
· Legea nr. 292/2011, privind asistenţa socială, cu modificările şi completările ulterioare; 

· Legea nr. 272/2004, privind protecţia şi promovarea drepturilor copilului, cu modificările şi completările ulterioare; 
· Legea nr. 116/2002, privind prevenirea şi combaterea marginalizării sociale, cu modificările ulterioare; 
· Ordinul nr. 27/2019, privind aprobarea standardelor minime de calitate pentru serviciile sociale de zi destinate copiilor;
· Legea nr. 1/2011 a educaţiei naţionale, cu modificările şi completările ulterioare;
· Legea nr. 489/2006, privind libertatea religioasă şi regimul general al cultelor;
· Hotărârea de Guvern nr. 53/2008, privind recunoaşterea Statului pentru organizarea şi funcţionarea Bisericii Ortodoxe Române;
· O.M.S. nr. 1563 / 2008, pentru aprobarea listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi;
· Ordonanţa de Urgenţă a Guvernului nr. 57 / 2019, privind Codul Administrativ, cu modificările şi completările ulterioare;
· Hotărârea Consiliului Local Techirghiol nr. _________, privind aprobarea încheierii acordului de parteneriat pentru realizarea „Programului local de sprijin educaţional”,
convin să încheie prezentul parteneriat, în următoarele condiţii:

Art. 1 - Obiectul parteneriatului:

Obiectul prezentului parteneriat este de a stabili drepturile şi obligaţiile părţilor, contribuţia fiecărei părţi, responsabilităţile ce le revin în implementarea activităţilor aferente Programului local de sprijin educaţional, numit în continuare Programul, precum şi perioada de valabilitate a acordului.
Art. 2 - Scopul parteneriatului:

Scopul prezentului parteneriat este promovarea şi garantarea drepturilor copilului stabilite prin Constituţia României şi legi, precum şi prevenirea separării copilului de familie prin asigurarea unor activităţi de îngrijire, educaţie, recreere, socializare, consiliere, dezvoltare a deprinderilor de viaţă independentă.
Art. 3 – Obiective generale:

a) colaborarea interinstituţională în vederea asigurării măsurilor de prevenire a separării copilului de familie prin asigurarea unor activităţi de îngrijire, educaţie, recreere, socializare, consiliere, dezvoltare a deprinderilor de viaţă independentă;
b) menţinerea copiilor din grupul ţintă în educaţie, îmbunătăţirea rezultatelor şcolare ale acestora şi ameliorarea comportamentului de adaptare şcolară;

c) respectarea şi promovarea cu prioritate a interesului superior al copilului, egalitatea şanselor şi nediscriminarea;

d) responsabilizarea părinţilor cu privire la exercitarea drepturilor şi îndeplinirea obligaţiilor părinteşti, respectarea şi garantarea drepturilor copilului.

Art. 4 – Obiective specifice:

a) sporirea gradului de accesibilitate al familiilor care doresc alternative mai bune pentru îngrijirea şi educarea copiilor;

b) prevenirea neglijării copilului şi a problemelor de adaptare şcolară;

c) prevenirea abandonului şcolar şi îmbunătăţirea rezultatelor şcolare;

d) prevenirea separării copilului de familia sa;

e) micşorarea factorilor generatori de situaţii de risc;

f) optimizarea psihocomportamentală a şcolarului mic, prin folosirea activităţilor de grup şi a unor metode adecvate;

g) stimularea şi dezvoltarea stimei de sine, a conştiinţei propriei identităţi, a comunicării interpersonale şi a relaţionării;

h) deschiderea spre lumea exterioară dintr-o perspectivă securizată (supravegheat, educat, îngrijit, stimulat);

i) asiguararea unor suplimente alimentare, sprijin cu rechizite, alte materiale necesare în procesul de educaţie;

j) consiliere psihopedagogică.

Art. 5 – Grupul ţintă şi programul:

Grupul ţintă al programului îl constituie un număr de 25 (douăzecişicinci) de copii cu domiciliul pe raza oraşului Techirghiol şi cu vârsta cuprinsă între 6 ani – 11 ani, care fac parte din familii vulnerabile.
Programul proiectului se desfăşoară pe perioada anului şcolar, de luni până vineri, în continuarea programului şcolar şi va fi organizat în intervalul orar 12:30 – 16:30.
Admiterea în program se face în baza următoarelor documente:

a) Cerere de înscriere semnată de unul din părinţi / reprezentant legal şi aprobată de conducerea Direcţiei de Asistenţă Socială, în limita locurilor disponibile;

b) Certificat de naştere copil.
Art. 6 – Obligațiile părţilor:

I. UAT Techirghiol prin Direcţia de Asistenţă Socială:

a) să promoveze în rândul copiilor și al cadrelor didactice Programul;

b) să identifice copiii din familiile defavorizate sau care prezintă risc de separare de familie;

c) să se implice în prevenirea abandonului şcolar;

d) să prevadă în bugetul anual o sumă, potrivit posibilităţilor, pentru susţinerea activităţilor din prezentul parteneriat;

e) să încheie contracte de prestări servicii cu personalul de specialitate care îşi desfăşoară activitatea în cadrul Programului;

f) să asigure plata personalului de specialitate, care îşi desfăşoară activitatea în cadrul Programului în limitele sumelor aprobate prin buget cu această destinaţie;

g) să asigure achiziţionarea suplimentelor alimentare, rechizitelor şi a altor materiale necesare în procesul de educaţie, în limitele sumelor aprobate prin buget;

h) să asigure monitorizarea şi controlul tuturor activităţilor desfăşurate în cadrul Programului;

i) să menţină o legătură permanentă cu Parohia, prin reprezentanţii desemnaţi, în scopul informării prealabile, reciproce, eficiente şi loiale privind acţiunile de interes comun desfăşurate. 

II. Parohia:
a) să promoveze în rândul copiilor și al cadrelor didactice Programul;

b) să implice societatea civilă în acţiuni de ajutorare a copiilor;

c) să asigure spaţiul, cadrul organizatoric şi logistic adecvat pentru desfăşurarea Programului în condiţii optime;
d) să obţină avizele şi autorizaţiile de funcţionare pentru spaţiul necesar desfăşurării activităţii;

e) să asigure securitatea copiilor din cadrul Programului în spaţiul în care se desfăşoară activităţile Programului;

f) să identifice şi să asigure personalul de specialitate necesar pentru realizarea activităţilor cuprinse în Program. Personalul de specialitate care îşi desfăşoară activitatea în cadrul Programului poate fi reprezentat de educator/învăţător/psihopedagog;
g) să trateze cu profesionalism şi maximă responsabilitate orice situaţie specială legată de copii, care poate să apară pe parcursul derulării Programului;

h) să asigure accesul pentru toţi copiii înscrişi în program şi să interzică orice tip de discriminare de gen, vârstă, religie, etc.;

i) să informeze părinţii, în timp util, cu privire la eventualele modificări care pot să apară în structura Programului pe perioada derulării acestuia;

j) să asigure permanent transparenţa tuturor activităţilor desfăşurate la nivelul Parohiei în cadrul Programului;

k) să promoveze activităţile din cadrul Programului şi să atragă sponsori, voluntari care pot sprijini copiii incluşi în program;

l) organizarea unor activități cu conținut moral-civic;

m) să asigure respectarea confidenţialităţii informaţiilor şi datelor participanţilor;

n) să suporte plata contravalorii cheltuielilor curente de funcţionare a imobilului: apă, canalizare, electricitate, încălzire şi reparaţiile pentru menţinerea calităţii clădirii;

o) să utilizeze, să completeze şi să păstreze, potrivit legii, la nivelul Parohiei foaia colectivă de prezenţă a personalului care îşi desfăşoară activitatea în cadrul Programului;

p) să menţină o legătură permanentă cu Primăria, prin reprezentanţii desemnaţi, în scopul informării prealabile, reciproce, eficiente şi loiale privind acţiunile de interes comun desfăşurate.

Art. 7 – Modelul de contract care se încheie între prestatorul de servicii şi Primărie este prevăzut în anexă la prezentul acord de parteneriat pentru realizarea „Programului local de sprijin educaţional”şi face parte integrantă din acesta.
Art. 8 – Durata parteneriatului:

Prezentul parteneriat se încheie pentru o perioadă de 5 (cinci) ani, începând cu data semnării, cu posibilitatea prelungirii printr-un act adiţional semnat de părţi.
Art. 9 – Finanţarea: 

Finanţarea cheltuielilor se asigură, în condiţiile legii, din următoarele surse:

a) bugetul local, în limita sumelor aprobate cu această destinaţie;

b) donaţii, sponsorizări sau alte contribuţii din partea persoanelor fizice ori juridice din ţară şi din străinătate;

c) alte surse de finanţare, în conformitate cu legislaţia în vigoare.

Art. 10 – Litigii:

Litigiile născute în legătură cu încheierea, executarea, modificarea şi încetarea ori alte pretenţii decurgând din prezentul act vor fi supuse unei proceduri prealabile de soluţionare pe cale amiabilă.

În condiţiile în care în termen de 15 (cincisprezece) zile de la începerea acestor proceduri neoficiale părţile nu reuşesc să rezolve în mod amiabil o divergenţă contractuală, fiecare se poate adresa instanţelor judecătoreşti competente.

Art. 11 – Rezilierea parteneriatului:

Constituie motiv de reziliere a prezentului act următoarele:

a) nerespectarea de către părţile contractante a prevederilor prezentului act;

b) schimbarea obiectului de activitate, în măsura în care este afectată desfăşurarea activităţii prevăzută în prezentul act.

Art. 12 – Încetarea parteneriatului:

Constituie motiv de încetare a prezentului act următoarele:

a) acordul părţilor pentru încetarea parteneriatului;

b) scopul parteneriatului a fost atins;

c) forţa majoră, dacă este invocată.

Anularea acestui act va fi făcută sub forma unui anunţ scris, cu minim 2 (două) săptămâni înainte de încetarea cooperării.

Art. 13 – Dispoziţii finale:

Prezentul parteneriat poate fi modificat sau completat, cu acordul scris al părţilor semnatare ori de câte ori acestea convin asupra amendamentelor propuse.

Partea care are iniţiativa amendării prezentului parteneriat va transmite celeilalte părţi, spre analiză, în scris, propunerile respective.
Încheiat, astăzi, ________________, în 2 (doua) exemplare, câte un exemplar pentru fiecare parte.

Primăria Oraşului Techirghiol,



Parohia „__________ Techirghiol,

Primar,







Preot Paroh, 
_______________________
Prin Direcţia de Asistenţă Socială,

Reprezentată prin Director,

_______________________
Anexă
CONTRACT 
de prestări servicii pentru activităţile desfăşurate în cadrul 
„Programului local de sprijin educaţional”
I. Partile contractante:
Unitatea administrativ-teritoriala TECHIRGHIOL, CIF 4300540, cu sediul in orasul TECHIRGHIOL, str. Doctor Victor Climescu, nr. 24, judetul CONSTANTA, tel./fax 0040 241 735622 / 0040 241 735314, adresa de e-mail apl@primariatechirghiol.ro, reprezentata prin PRIMAR SOCEANU IULIAN CONSTANTIN, in calitate de reprezentant legal
şi
Persoană Fizică Autorizată / Societate cu răspundere limitată / Persoană Fizică Independentă, cu sediul în ________________, înregistrată la Oficiul Registrului Comerţului de pe lângă Tribunalul Constanţa sub nr. J_____________________, având Cod Unic de Înregistrare _____________, activitatea principală ___________________sau înregistrată la Agenţia Naţională de Administrare Fiscală, având Cod de Înregistrare Fiscală ________________, reprezentată prin nume _________, prenume _______________, cu domiciliul în _____________________, având C.N.P. _____________, în calitate de prestator,

II. Obiectul contractului

Art. 1. - Obiectul prezentului contract il constituie realizarea activitaţilor prevăzute la Art. 2 din acord, respectiv activităţi de îngrijire, educaţie, recreere, socializare, consiliere, dezvoltare a deprinderilor de viaţă independentă.
Art. 2. - Activitaţile ce fac obiectul prezentului contract se realizează de către educator / învăţător/ psihopedagog, care îşi desfăşoară activitatea în condiţiile legii.
III. Durata contractului

Art. 3. - (1) Prezentul contract este valabil de la data încheierii până la data de 31 decembrie 2022.

(2) Durata prezentului contract se poate prelungi până la data de 30.04.2023, prin încheierea unui act adiţional semnat de ambele părţi.

IV. Obligaţiile părţilor

Art. 4. – (1) UAT Techirghiol prin Direcţia de Asistenţă Socială are urmatoarele obligatii:
a) să încheie contracte de prestări servicii cu prestatorul care îşi desfăşoară activitatea în cadrul Programului; 
b) să efectueze plata facturilor emise de către prestatorul cu care are încheiat contract, în termen de 30 de zile calendaristice de la data depunerii documentelor necesare decontării, în limita sumelor aprobate prin buget;
c) să efectueze controlul activităţii, în limitele competenţelor;
Art. 5. - (1) Prestatorul are următoarele obligaţii:

a) să realizeze activităţile de îngrijire, educaţie, recreere, socializare, consiliere, dezvoltare a deprinderilor de viaţă independentă;
b) să transmită UAT Techirghiol prin Direcţia de Asistenţă Sociala, în primele 3 (trei) zile lucrătoare, pentru luna precedentă, documentele necesare decontării activităţii, respectiv factura însoţită de tabel centralizator al orelor prestate şi un raport de activitate lunar.
V. Modalitaţi de plată
Art. 6. - (1) Pentru activitatea realizată în cadrul Programului, prestatorul beneficiază de plata pentru timpul efectiv lucrat la un tarif orar, în baza contractului de prestări servicii, de 25 lei/ora, TVA inclus;
(2) Lunar, în primele 3 (trei) zile lucrătoare, pentru luna precedentă, Parohia transmite UAT Techirghiol prin Direcţia de Asistenţă Sociala borderoul centralizator al prezenţei personalului în cadrul Programului, pentru luna precedentă.

(3) Decontarea sumelor cuvenite conform activităţii prestate se face lunar, în termen de 30 (treizeci) de zile calendaristice de la data primirii documentelor necesare decontării.
(4) Decontarea sumelor de către UAT Techirghiol prin Direcţia de Asistenţă Sociala se face în limita sumelor aprobate, prin buget, cu această destinaţie.

VI. Controlul activităţii

Art. 7. - (1) Controlul privind activitatea care face obiectul prezentului contract se exercită de către UAT Techirghiol prin Direcţia de Asistenţă Socială.

(2) Controlul prevazut la alin. (1) va urmări respectarea obligaţiilor de către prestatorul de servicii, potrivit prezentului contract.
Art. 8. - (1) O parte contractantă nu are dreptul, fără acordul scris al celeilalte părţi, pe toată perioada de valabilitate:

a) de a face cunoscut informaţii despre contract sau orice prevedere a acestuia unei terţe părţi, în afara acelor persoane implicate în îndeplinirea contractului sau instituţii ale statului care trebuie informate, conform legii;
b) de a utiliza informaţiile şi documentele obţinute sau la care are acces în perioada de derulare a contractului, în alt scop decat acela de a-şi îndeplini obligaţiile contractuale şi obligaţiile legale conform reglementărilor în vigoare.

(2) Dezvăluirea oricărei informaţii faţă de persoanele implicate în îndeplinirea contractului se va face strict numai asupra acelor informaţii necesare în vederea îndeplinirii contractului.

(3) O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia a fost dezvăluită după ce a fost obţinut acordul scris al celeilalte părţi contractante în acest sens;
b) partea contractantă a fost obligată în mod legal să dezvăluie informaţia.
(4) Nerespectarea obligaţiei de confidenţialitate asumate prin prezentul contract de către una dintre părţi dă dreptul părţii lezate de a cere rezilierea contractului şi de a pretinde plata de daune-interese, în condiţiile legii.

VII. Condiţii de încetare a contractului

Art. 9. - Contractul încetează:
a) cu acordul părţilor;

b) atunci când scopul contractului a fost atins.

VIII. Corespondenţa

Art. 10. - (1) Orice modificare adusă de către părţi cu privire la adresa, nr. telefon/fax, cont bancar va fi comunicată celeilalte părţi în termen de 3 (trei) zile de la modificare.

(2) Orice comunicare între părţi, referitoare la îndeplinirea prezentului contract, trebuie să fie transmisă în scris la adresele specificate în prezentul contract. Orice document scris trebuie înregistrat atât în momentul transmiterii, cât şi în momentul primirii.

(3) Comunicările între părţi se pot face si prin telefon, fax sau e-mail, cu condiţia confirmării în scris a primirii comunicării.

IX. Litigii
Art. 11. - (1) Litigiile născute în legatură cu încheierea, executarea, modificarea şi încetarea ori alte pretenţii decurgând din prezentul contract vor fi supuse unei proceduri prealabile de soluţionare pe cale amiabilă.
(2) Litigiile nesoluţionate pe cale amiabilă dintre prestatorul de servicii şi UAT Techirghiol prin Direcţia de Asistenţă Sociala, conform alin. (1), se soluţionează de către instanţele de judecată competente, după caz.
Art. 12. - (1) Forţa majoră exonerează de răspundere partea care o invocă cu condiţia ca cealaltă parte contractantă să fie informată în termen de 5(cinci) zile de la data la care un astfel de eveniment a apărut şi face imposibilă îndeplinirea obligaţiilor sale.

Prezentul contract a fost încheiat astăzi, _____ în două exemplare, câte unul pentru fiecare parte contractantă.

Oraşul TECHIRGHIOL,




         Prestator de servicii

Reprezentant legal,




                     Reprezentant legal, 

PRIMAR________________




AVIZAT C.F.P.

SECRETARUL GENERAL AL ORASULUI TECHIRGHIOL 

ÎNTOCMIT,

Director Asistenţă Socială,

Indiran Logofătu

